กรมท่าอากาศยาน เตรียมพร้อมมาตรการรองรับผู้โดยสารตามนโยบายเปิดประเทศของรัฐบาล
นายอภิรัฐ ไชยวงศ์น้อย อธิบดีกรมท่าอากาศยาน เปิดเผยว่า กรมท่าอากาศยาน เข้าร่วมการประชุม IATA (ไอ-อา-ต้า) Slot Conference ครั้งที่ 148 ผ่านระบบ Video Conference เพื่อให้ท่าอากาศยานและสายการบิน ได้ร่วมกันเจรจาตารางการบิน หรือเวลาที่จะทำการบินเข้า-ออกท่าอากาศยานต่างๆ ซึ่งกรมท่าอากาศยานได้เข้าร่วมเจรจาและจัดสรรตารางการบินประจำฤดูหนาว ระหว่างวันที่ 31 ตุลาคม 2564 – 26 มีนาคม 2565 พร้อมกับสายการบินได้ทำการนัดหมายประชุมกับคณะผู้แทนของกรมท่าอากาศยาน จำนวน 5 สายการบิน เพื่อขอจัดสรรเวลาหรือขอปรับเปลี่ยนเวลาเข้า-ออกท่าอากาศยานกระบี่ ภายหลังจากการประชุมหารือร่วมกัน กรมท่าอากาศยานสามารถจัดสรรได้ตามเวลาที่สายการบินต้องการหรือเวลาที่ยอมรับได้ โดยมีสายการบินต่างประเทศทั้งหมด 8 สายการบินที่จะทำการบินเส้นทางกระบี่ ประกอบด้วย1.Sichuan Airlines เส้นทาง เฉิงตู-กระบี่ และกลับ สัปดาห์ละ 4 เที่ยวบิน2.Spring Airlines เส้นทาง เฉิงตู-กระบี่ และกลับ สัปดาห์ละ 3 เที่ยวบิน เซินเจิ้น-กระบี่ และกลับ สัปดาห์ละ 3 เที่ยวบิน3.AirAsia Berhad เส้นทาง กัวลาลัมเปอร์-กระบี่ และกลับ สัปดาห์ละ 28 เที่ยวบิน4.Finnair เส้นทาง เฮลซิงกิ-กระบี่ และกลับ สัปดาห์ละ 3 เที่ยวบิน5.Norwegian เส้นทาง ออสโล-กระบี่ และกลับ สัปดาห์ละ 1 เที่ยวบิน6.Shanghai Airline เส้นทาง เซี่ยงไฮ้-กระบี่ และกลับ สัปดาห์ละ 7 เที่ยวบิน7.China Eastern เส้นทาง อุรุมชี-เหอเฟ่ย-กระบี่ และกลับ สัปดาห์ละ 7 เที่ยวบิน8.Scoot Tigerair เส้นทาง สิงคโปร์-กระบี่ และกลับ สัปดาห์ละ 10 เที่ยวบินและสายการบินทำการบินแบบเช่าเหมาลำ คือ TUI fly Nordic เส้นทาง โคเปนเฮเกน,กอเทนเบิร์ก,เฮลซิงกิ,สตอกโฮล์ม-กระบี่ จำนวน 16 เที่ยวบิน ระหว่างวันที่ 7 พฤศจิกายน 2564 - 26 มีนาคม 2565อธิบดีกรมท่าอากาศยาน กล่าวว่า กรมท่าอากาศยานมีการเตรียมความพร้อมมาตรการในการรองรับผู้โดยสารและนักท่องเที่ยว หากรัฐบาลประกาศเปิดประเทศและผ่อนคลายมาตรการต่างๆ ซึ่งปัจจุบันกรมท่าอากาศยานได้มีการดำเนินงานตามมาตรการป้องกันการแพร่ระบาดของเชื้อไวรัสโควิด-19 ของกระทรวงสาธารณสุข และกระทรวงคมนาคมอย่างเคร่งครัด เพื่อสร้างความมั่นใจให้ผู้โดยสาร รวมถึงความปลอดภัยของผู้ปฏิบัติงาน